Diari Oficial de la Generalitat Valenciana


Sumari del DOGV 6033, del 11-06-2009 (2009/6254)

Assumpte civil 001705/2008. Notificació de la sentència a Raúl Guillem Valera i María del Carmen López Castro.
--------------------------------------------------------------------------------------------------------------

### Dades del document

Número de DOGV
:   6033

Data del DOGV
:   11-06-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/6254


Data del document
:   19-05-2009

Organisme emissor
:   Jutjat de Primera Instància Número 23 de València

Tipus de document
:   Edicte

Assumpte civil 001705/2008. Notificació de la sentència a Raúl Guillem Valera i María del Carmen López Castro. [2009/6254]  
Judici verbal (desnonament per falta de pagament) 001705/2008  
Part demandant: María Jesús Bravo de Fez  
Part demandada: Raúl Guillem Valera i María del Carmen López Castro  
En el judici de a què es fa referència s'ha dictat la sentència que té l'encapçalament i la dispositiva que, literalment, diuen així:  
«Jutjat de Primera Instància número 23 de València  
Procediment: judici verbal (desnonament per falta de pagament) 001705/2008  
Demandant: María Jesús Bravo de Fez  
Procurador: Raúl Vicente Bezjak  
Demandats: Raúl Guillem Valera i María del Carmen López Castro  
Sentència número 94/2009  
València, 18 de maig de 2009  
Desamparados Almenar Belenguer, magistrada jutgessa del Jutjat de Primera Instància número 23 de València, ha vist les actuacions de judici verbal civil seguides amb el número 1705/2008, a instàncies de María Jesús Bravo de Fez, representada pel procurador Raúl Vicente Bezjak i assistida del lletrat Adolfo Serrano Alonso, contra Raúl Guillem Valera i María del Carmen López Castro, declarats en rebel·lia; s'exercita acció de resolució de contracte d'arrendament d'habitatge per falta de pagament de la renda i acumulada de reclamació de rendes.  
Antecedents de fet  
1. El 7 de novembre de 2008, el Jutjat degà va nomenar per mitjà de torn a este Jutjat la demanda de judici verbal instada per María Jesús Bravo de Fez contra Raúl Guillem Valera i M.ª Carmen López Castro, en la qual, després d'al·legar-ne els fets i fonaments de dret que es van estimar més idonis, concloïa amb la petició que es dictara sentència i declarara la resolució del contracte d'arrendament de data 6 de juny de 2006, per falta de pagament, i en conseqüència es decretara que pertocava el desnonament de l'habitatge situat al carrer Carretera de Zorrilla, número 4, porta 5, de València, i condemne els demandats a pagar 3.360,97 euros en concepte de rendes i despeses que es deuen, més les que es reportaran fins a la restitució de la possessió a la part actora, amb els interessos i les costes del procediment. Una vegada admesa a tràmit la demanda, es van convocar les parts per a la celebració de la vista, la qual es va fixar el 18 de desembre de 2008.  
2. Atés que no va ser possible la citació personal dels demandats pel fet de no trobar-los al domicili indicat, es va procedir a la suspensió de l'assenyalament. Finalment, no havent-ne tingut lloc la localització, malgrat les indagacions practicades a registres públics, se'n va acordar la citació mitjançant edictes, i la vista es va fixa per al 18 de maig de 2009. En ser este dia, únicament va comparéixer a la vista la part actora, per la qual cosa als demandats se'ls va declarar en rebel·lia. Ratificada la demandant, va manifestar que el deute feia una suma de 6.793,18 euros. Rebut el plet a prova, va sol·licitar com a prova la documental, i es van considerar reproduïts els documents aportats i l'aportació de documents de data posterior a la presentació de la demanda. Una vegada admesos, les actuacions van restar concloses per a sentència.  
3. En la tramitació d'este procediment s'han observat totes les prescripcions legals.  
Fonaments de dret  
1. María Jesús Bravo de Fez exercita contra Raúl Guillem Valera i M.ª Carmen López Castro acció de resolució del contracte d'arrendament firmat per les parts el 6 de juny de 2006 i relatiu a l'habitatge propietat de l'actora, situat a València, carrer Carretera de Zorrilla, número 4, porta 5a; resolució que fonamenta en l'impagament de la renda des del mes d'abril de 2008 en avant, més les despeses pel subministrament d'aigua i despeses de comunitat de propietaris i acció a la qual acumula la de reclamació d'estes rendes i despeses, per un import que, a la data de presentació de la demanda, fa una suma de 3.360,97 euros i, a la data de la vista, a 6.793,18 euros, més les rendes i despeses que es reporten fins a la restitució de la possessió de l'habitatge a la part demandant.  
Pretensió davant la qual els demandats Raúl Guillem Valera i M.ª Carmen López Castro no diuen res, ja que citats a través d'edictes pel fet de no localitzar-los malgrat les gestions realitzades, no compareixen a judici, i van ser declarats en rebel·lia.  
2. A través dels documents aportats per la part actora, els que pel fet de no haver sigut impugnats pels demandats, tenen plena força probatòria d'acord amb els articles 326 i 319 de la Llei d'Enjudiciament Civil 2000, i a través igualment de la ficta confessio en qual cal tindre als arrendataris, d'acord amb el que disposa l'article 440.3 de la Llei d'Enjudiciament Civil 2000, resulta acreditat tant el fet de l'arrendament com l'acte material de l'impagament de les rendes. En conseqüència, procedix estimar la primera de les pretensions deduïdes, a causa de l'incompliment per part dels inquilins de l'obligació de pagar a càrrec seu, d'acord amb l'article 27.2.a de la Llei d'Arrendaments Urbans, i per tant procedix declarar resolt el contracte d'arrendament de data 6 de juny de 2006 i juntament amb este acordar el desnonament de l'habitatge la possessió del qual la part actora pretén recuperar.  
3. Decretada la resolució del contracte per falta de pagament de la renda i atés el cumulatiu exercici de les accions deduïdes, també caldrà condemnar els demandats a pagar a la part demandant la totalitat de les rendes i despeses reportats i no pagats. Per tot això, i atés que la propietat denuncia la falta de pagament de les rendes relatives als mesos d'abril de 2008 en avant, a raó de 450 euros/mes, i l'impagament de rebuts pel subministrament d'aigua i per les despeses de comunitat de propietaris, procedeix condemnar els demandats al pagament de les següents sumes: 6.300 euros per rendes d'abril de 2008 a maig de 2009, ambdós inclosos; 213,18 per despeses de subministrament d'aigua potable; i 280 euros per despeses de comunitat de propietaris, d'acord amb la quantificació fixada en la clàusula huitena del contracte d'arrendament: xifres que fan una suma total de 6.793,18 euros.  
A esta quantitat caldrà sumar l'import de les rendes i despeses que es reporten d'ara en avant, des de juny de 2009 inclòs en avant, d'acord amb l'article 220 de la Llei d'Enjudiciament Civil 2000, fins que la part demandant recupere la possessió de l'immoble.  
4. La quantitat indicada reportarà interés des de hui d'esta sentència d'acord amb l'article 576 de la Llei d'Enjudiciament Civil 2000, pel fet d'haver restat quantificada en l'acte de la vista.  
5. De conformitat amb l'article 394 de la Llei d'Enjudiciament Civil vigent, l'estimació de la demanda determina que s'imposen als demandats les costes del procediment.  
Vists els articles esmentats i els altres aplicables de manera general i pertinent.  
Dispositiva  
Que estime la demanda deduïda per María Jesús Bravo de Fez, representada pel procurador Raúl Vicente Bezjak, contra Raúl Guillem Valera i María del Carmen López Castro, declarats en rebel·lia, condemne els demandats a pagar a l'actora la suma de sis mil set-cents noranta-tres euros i dihuit cèntims (6.793,18 euros), amb els interessos de l'article 576 de la Llei d'Enjudiciament Civil 2000, més les rendes i despeses que es reporten des de juny de 2009 inclòs en avant, fins que la part actora recupere la plena possessió i disponibilitat de l'habitatge; i declare resolt, per falta de pagament de la renta, el contracte d'arrendament subscrit per les parts el 6 de juny de 2006 i, en conseqüència, declare que pertoca el desnonament de l'habitatge propietat de l'actora i situat al carrer Carretera de Zorrilla, número 4, porta 5a, de València, amb l'advertència als demandats que, si no la desallotgen voluntàriament, se'n procedirà al llançament, a càrrec seu. S'imposen als demandats les costes del procediment.  
Contra esta sentència, que no és ferma, s'hi pot interposar un recurs d'apel·lació per a davant l'Audiència Provincial, que s'haurà de preparar davant este Jutjat en el termini de cinc dies hàbils comptadors des de la notificació, en els termes de l'article 457 de la Llei d'Enjudiciament Civil 2000.  
Feu saber als arrendataris que, de conformitat amb l'article 449.1 de la Llei d'Enjudiciament Civil 2000, no se'ls admetrà el recurs si en preparar-lo no manifesten, i ho efectuen per escrit, que tenen pagades les rendes vençudes i les que d'acord amb el contracte hagen de pagar de bestreta.  
Feu saber, igualment, als arrendataris que, si no desallotgen voluntàriament l'immoble arrendat, una vegada ferma la sentència i el demandant presente la demanda executiva, se'n procedirà al llançament en la data ja indicada de 15 de juny de 2009, a les 09.30 hores.  
Esta és la meua sentència, jutjant en primera instància, que pronuncie, mane i firme».  
Atés el desconeixement de l'actual domicili o residència de la part demandada, Raúl Guillem Valera i María del Carmen López Castro, mitjançant la provisió dictada i de conformitat amb el que disposen els articles 497.2, 156.4 i 164 de la Llei 1/2000, d'Enjudiciament Civil, s'ha acordat la publicació d'este edicte al tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació de sentència.  
València, 19 de maig de 2009.- El secretari judicial: Alberto Martínez de Santos.